2.9.2022
ET
Euroopa Liidu Teataja
C 335 A/11
KAEBUSE ESITAMINE EUROOPA OMBUDSMANILE
Nagu kõik Euroopa Liidu kodanikud, võite esitada kaebuse Euroopa Ombudsmanile: European Ombudsman 1 avenue du Président Robert Schuman CS30403 67001 Strasbourg PRANTSUSMAA https://www.ombudsman.europa.eu/et/home Juhime Teie tähelepanu sellele, et Euroopa Ombudsmanile esitatud kaebusel ei ole peatavat mõju Euroopa Liidu ametnike personalieeskirjade ja Euroopa Liidu muude teenistujate teenistustingimuste artikli 90 lõikes 2 ja artiklis 91 kehtestatud ajavahemiku suhtes, mis on ette nähtud kaebuste esitamiseks Üldkohtule Euroopa Liidu toimimise lepingu artikli 270 kohaselt.
Samuti juhitakse tähelepanu asjaolule, et ombudsmani tööülesannete täitmist reguleerivate üldtingimuste artikli 2 lõike 4 kohaselt peavad ombudsmanile kaebuse esitamisele eelnema asjakohaste institutsioonide ja organite asjakohased haldusmenetlused.
VÕRDSED VÕIMALUSED
Euroopa Regioonide Komitee hoolitseb selle eest, et valiku tegemisel välditaks mis tahes diskrimineerimist.
Komitee rakendab võrdsete võimaluste poliitikat ja võtab vastu kandideerimisavaldusi ilma igasuguse diskrimineerimiseta soo, rassi, nahavärvuse, etnilise või sotsiaalse päritolu, geneetiliste omaduste, keele, usutunnistuse või veendumuste, poliitiliste või muude arvamuste, rahvusvähemusse kuulumise, varalise seisundi, sünnipära, puude, vanuse, seksuaalse sättumuse, perekonnaseisu või pereolude alusel.
Puudega kandidaatidel palutakse oma kandideerimisavaldusele lisatud pitseeritud konfidentsiaalses teates märkida ära kõik erivajadused, mis neil võivad olla.
Sellist kandideerimisavaldust menetletakse täiesti konfidentsiaalselt ja selle kohta ei säilitata andmeid.
KANDIDAATIDE TAOTLUSED NEID OTSESELT PUUDUTAVATELE DOKUMENTIDELE JUURDEPÄÄSUKS
Kandidaadil on eriõigus tutvuda konkreetse teda otseselt ja isiklikult puudutava teabega.
Hindamiskeskusesse ja suulisele vestlusele lubatud kandidaadid võivad taotluse korral saada oma hindamisaruande koopia.
Koopiate saamise taotlused saab esitada alles siis, kui valikumenetlus on lõpule viidud.
Taotlusi menetletakse vastavalt nõudele, et valikukomisjoni tegevus peab olema konfidentsiaalne ja vastavalt eeskirjadele, mis käsitlevad üksikisikute kaitset isikuandmete töötlemisel.
ISIKUANDMETE KAITSE
Valikumenetluse korraldamise eest vastutava asutusena tagab Euroopa Regioonide Komitee, et kandidaatide isikuandmeid töödeldakse iseäranis seoses konfidentsiaalsuse ja turvalisusega rangelt kooskõlas Euroopa Parlamendi ja nõukogu määrusega (EL) 2018/1725 (1).
Euroopa Regioonide Komitee andmekaitseametnik täidab määruse (EL) 2018/1725 rakendamisel sõltumatut nõuandvat ülesannet ning on kohustatud pidama keskregistrit kõigi institutsiooni teostatud isikuandmete töötlemise toimingute kohta.
Isikuandmeid kogutakse ja töödeldakse üksnes valikumenetluse korraldamise ja tulemuste haldamise eesmärgil (sealhulgas valikumenetlusega seotud sise- või välisauditite või kohtumenetlustega seotud aspektid).
Kohasel juhul lisatakse ametnikuks saavate edukate kandidaatide isikutoimikusse teatavad andmed.
Andmete vastuvõtjad on: — personali- ja finantsküsimuste direktoraadis töölevõtmise menetluse eest vastutavad töötajad; — valikukomisjoni liikmed; — vajaduse korral õigustalitus;
(1)
Euroopa Parlamendi ja nõukogu 23. oktoobri 2018. aasta määrus (EL) 2018/1725, mis käsitleb füüsiliste isikute kaitset isikuandmete töötlemisel liidu institutsioonides, organites ja asutustes ning isikuandmete vaba liikumist, ning millega tunnistatakse kehtetuks määrus (EÜ) nr 45/2001 ja otsus nr 1247/2002/EÜ (ELT L 295, 21.11.2018, lk 39).